Einere Ļubova

Lāsts caur internetu

Ļubova Einere.

Lāsts caur internetu

.

.

Kaisle internetā

Ļubova Einere rāda šķelmīgas brūnaces fotogrāfiju. Tā ir Guna. «Skaistule un gudriniece,» pareģe pasmaida. «Ar izcilību beidza vidusskolu, sekmīgi mācījās augstskolā. Skaitļi ir Gunas stihija. Pēc Universitātes beigšanas viņa izmantoja iespēju otru augstāko izglītību iegūt Amerikā. Gunas prāts un centība tur tika augstu novērtēti, viņa saņēma darba piedāvājumu solīdā bankā, no nodaļas vadītāja asistentes īsā laikā kļuva par departamenta direktori. Žilbinoša karjera!»

ina.eglite@santa. lv

Gunas mamma ir sena Ļubovas paziņa. Guna pati pareģes pakalpojumus gan nekad nav izmantojusi. Taču pirms kāda laika Ļubova saņēma satraucošu e-pasta vēstuli: «Mīļā Ļuba, lūdzu, palīdziet! Nosūtu Jums kāda vīrieša fotogrāfiju un datus. Lūdzu, izdariet visu iespējamo un arī neiespējamo…»

Kas bija noticis?

Pareģe Ļubova Einere iesaka

•   Neatklājiet publiski savus plānus, domu un jūtu pasauli.

•    Pirms liekat internetā savas, sev tuvu cilvēku (jo īpaši jaundzimušo!) vai sava īpašuma fotogrāfijas, tās nepieciešams apvārdot. Spēcīgi aizsardzības vārdi pasargās no ļaunas acs, lāsta vai jebkuras citas pakāpes negatīvās enerģijas uzlikuma.

•   Kristītais vārds cilvēku aizsargā ļoti spēcīgi. Citiem to nevajadzētu atklāt.

•   Tie, kas daudz uzturas pie datora vai televizora, daudz izmanto mobilo tālruni, kam mājās ir elektroniskie pulksteņi, turiet šo priekšmetu tuvumā augus, palaikam attīriet ar degošu sveci - tas viss palīdz neitralizēt statisko elektrību un kliedēt negatīvo enerģētisko lauku.

Studējot Amerikā, Guna sociālajos tīklos iepazinās ar patīkama izskata puisi. Sākumā tā bija vienkārša sarakste, domu apmaiņa, koķetēšana, bet jau drīz afroamerikānis sāka kļūt arvien uzstājīgāks. Viņš uzmeklēja Gunu, piedāvāja savu draudzību, mīlestību, lūdza, lai skaistā latviete kļūst par viņa sievu un bērnu māti. Gunas plānos vēl nebija ģimenes veidošana, un viņa, cenzdamās pielūdzēju neaizvainot, pieklājīgi atteica. Turklāt internetā sieviete bija iepazinusies ar pievilcīgu grieķi. Diemžēl šo faktu un savas emocijas viņa nebija paturējusi pie sevis, bet caur internetā dienasgrāmatu, kā saka, pavēstījusi visai pasaulei.

Kādu dienu pie Gunas dzīvokļa durvīm pieklauvēja pastnieks un lūdza parakstīties par sūtījuma piegādi. Romantiski noformētajā kārbā atradās disks. Uz tā bija rakstīts - «Manai vienīgajai, mīļotajai Gunai no mūžam uzticīgā Maikla». Cik sentimentāli! - Guna pasmaidīja un ievietoja disku datorā. Tas, ko viņa ieraudzīja, sastindzināja dzīslās asinis. Vudū! Baisa vudū maģija! No Gunas fotogrāfijas bija izveidota cietsirdīga datorgrafika. Jaunā sieviete vēlējās pēc iespējas ātrāk šo ierakstu aizvērt, taču nespēja pat pakustēties. Kā nolēmēts trusītis viņa vēroja šaušalīgās ainas… Beidzot viņa aizcirta portatīvā datora vāku. Viss! Taču pagāja vēl kāds laiks, līdz Guna atguvās.

Simpātiskais grieķis aicināja brīvdienas pavadīt viņa zemē, un Guna kopā ar brāli, studentu, labprāt šo piedāvājumu pieņēma. Viņa vēlējās atpūsties, izklaidēties, aizmirst nepatīkamos piedzīvojumus. Grieķijas saule, jūra, pludmales, ūzo un vīnogas… Jauniepazītais grieķis izrādījās turīgas, cienījamas dzimtas pēctecis, abus latviešus uzņēma kā senus, labus draugus. Taču Guna nez kāpēc jutās pavisam kā bez spēka. Kāpdama jahtā, viņa paslīdēja un nokrita. Slimnīcā secināja, ka izsisti daži mugurkaula skriemeļi un nepieciešama operācija. Atveseļošanās ilga trīs garus mēnešus.

Atgriezusies darbā bankā, Guna tika iepazīstināta ar konsultatīvo direktoru Hafizu. Pēc pāris mēnešiem viņa saņēma piedāvājumu ieņemt šo posteni, jo Hafizu pārcēla darbā uz bankas filiālLpar viceprezidenta asistentu. Viņi turpināja uzturēt sakarus caur internetu. Gunai bija patīkami, ik rītu atverot e-pastu, ieraudzīt romantiskos sūtījumus - virtuālus rožu klēpjus, smaidiņus, mīļvārdiņus. Ik pa laikam Hafizs aicināja Gunu uz izsmalcinātiem restorāniem un romantiskiem krodziņiem. Viņa burtiski tvīka pēc austrumnieciskā vīrieša, taču viņš klātienes tikšanās reizēs bija atturīgs. Tas Gunu uzkurināja vēl vairāk. Hafizs laipni atrunājās, ka viņam kā musulmanim viņa reliģija ir svēta un viņš gatavojas doties svētceļojumā uz Meku. Pat apjautājās, kādas dāvanas viņai atvest.

Pēc trijiem mēnešiem, kad Hafizs atgriezās, Guna bija stipri novājējusi, kļuvusi nervoza, vinu vajāja neizprotamas bailes, murgi naktīs neļāva izgulēties. Un piemeklēja dažādas dīvainas ķibeles, pat draudzenes klēpja sunītis bija pamanījies iekost Gunai vaigā, un atkal vajadzēja ķirurga palīdzību.

Eksperta stāsts

«Tieši tad Guna par to visu man uzrakstīja vēstulē un atsūtīja Hafiza fotogrāfiju. Izliku kārtis. Tās teica - Hafizs nespēj Gunai piedot, ka tā bankā pārņēmusi viņa vietu.

Viņš atriebās, izmantodams datormaģiju. Tie virtuālie rožu pušķi nemaz nebija tik nevainīgi… Kristāla lodē ieraudzīju arī afroamerikāni, kas caur vudū pirmais bija sācis Gunai uzsūtīt ļaunumu. Vajadzēja krietni papūlēties, lai spēcīgos lāstus noņemtu,» Ļubova nopūšas.

Uz cita nelaimes izstiepties

«No vienas puses, datormaģija ir īsts bieds. No otras, notikušajā arī Gunai jāuzņemas daļa vainas, jo viņa tam visam lielā mērā ļāva notikt, internetā publicēdama savu vaļsirdīgo dienasgrāmatu,» skaidro pareģe. Cilvēki bieži vien neapzinās, kādām briesmām sevi pakļauj, publiski atklādami savus plānus, domu un jūtu pasauli. Protams, ir brīnišķīgi domāt, ka visi cilvēki ir labi, saprotoši, izpalīdzīgi. Atcerieties hresto- mātisko citātu par to, ka visa pasaule sadosies rokās un metīsies palīgā! Taču nebūsim naivi - cilvēki ir dažādi. Nereti pat vislabākajam draugam skauž otra panākumi darbā vai mīlestībā. Tos interneta ierakstus lasa arī nelabvēļi vai kāds, kam dzīvē vienkārši neveicas un kam šķiet: ja nav viņam, lai nav nevienam! Es allaž brīnos, tā saucamajā dzeltenajā presē lasot, kā sievietes vaļsirdīgi stāsta, ka, piemēram, ir gaidībās, turklāt vēl pavisam īsu laiku. Nav jābrīnās, ka pēc kāda laika notiek spontānais aborts. Vai - iemīlējušies publiski atklāj savas jūtas, publicē savu kāzu bildes, ļaudami ikvienam kā pa atslēgas caurumu ielūkoties savā intīmajā teritorijā. Ikvienam taču ir sava pagātne, iespējams, arī kādas izirušas attiecības. Un nu kāda salauzta sirds, ieraugot fotogrāfijās laimīgos jaunlaulātos vai topošo māmiņu un nespējot pārdzīvot viņu laimi, cenšas nokārtot rēķinus un sūta pretim ļaunumu. Saviem spēkiem vai izmantojot magu pakalpojumus. Visvienkāršākā sadzīves maģija ir iemīlējušos vai laulāto fotogrāfijas pārgriešana, abus atdalot vai savienojot ar kādu citu. Cik tādu datorgrafiku nav redzēts dzeltenās preses žurnālos! Krievijā to izmanto plaši, Latvijā par tādiem gadījumiem, par laimi, esmu dzirdējusi salīdzinoši maz.»

Sevišķi neaizsargāti pret ļaunumu ir jaundzimušie. Ļubova Einere atgādina: agrāk mazuli, kamēr tas nebija apvēlies, sargāja no svešām acīm vai izmantoja sadzīves maģijas rituālus un īpašus aizsardzības elementus, piemēram, ap vidu apsietu savītu un apvārdotu aukliņu. «Iedomājieties, kā jūtas sieviete, kura gadiem nespēj tikt pie bērniņa, redzot citas sievietes mātes laimi! Ne visas par to spēj priecāties, un cilvēciski tas ir saprotams. Tāpēc nevajadzētu izaicināt likteni, uz sevi vai savu bērnu vēršot ļaunu aci. Ļaunuma iemesli mēdz būt dažādi - iepriekšējās attiecības vai dibināti pat uz politiskiem pamatiem, lai cik absurdi tas šķistu. Pirms daudziem gadiem, kad vēl dzīvoju Sočos, reiz pie manis vērsās sieviete, kuras mazmeitiņai bija tā saucamā vilkarīkle. Meitenīte bija pavisam izģindusi, mājās tāpēc pat visi spoguļi bija noņemti, lai bērns, sevi ieraugot, nenobītos. Kristāla lodē pamanīju, ka jauna sieviete devusies pie vecas būrējas, lai uzsūtītu šo ļaunumu. Kad meitenītes mātei aprakstīju tās sievietes izskatu, viņa uz mirkli bija bez valodas. Tā bija viņas sirdsdraudzene! Nespēdama pārdzīvot draudzenes laimi - skaists vīrs un vēl bērniņš -, sieviete apjukumā un dusmu apmātībā bija pasūtījusi lielu ļaunumu. Kārtis man rādīja: viņa vēl arī cer, ka draudzenes vīrs pametīs sievu un izvēlēsies viņu… Ir teiciens: uz cita nelaimes izstiepies, uz savas - saraujies. Liekas, ikviens zina, ka nedrīkst būvēt savu laimi uz cita nelaimes, tomēr dažiem kārdinājums ir pārāk liels, viņi nespēj tam pretoties un tā izposta ne tikai citu, bet arī savu dzīvi.»

Pareģe piebilst, ka sociālie tīkli nereti kļūst arī par vietu, kur sievietes makšķerē citu sievu vīrus, jo sarakstei internetā piemīt sava veida maģiska pievilcība.

Ļubovas praksē ir arī gadījums, kad kāds cilvēks vēlējās pārdot pusi mājas un ielika internetā tās fotogrāfiju, gan ārskatus, gan iekšska- tus, un pēc tam viņu sāka vajāt neveiksmes. Izrādījās, mājas otras puses saimnieki bija iekārojuši šo gardo kumosu un aicinājuši palīgā programmētājus, kas labi pārzina maģiju.

«Mans ieteikums - pirms liekat internetā savas, sev tuvu cilvēku vai sava īpašuma fotogrāfijas, tās nepieciešams apvārdot. Spēcīgi aizsardzības vārdi pasargās no ļaunas acs, lāsta vai jebkuras citas pakāpes negatīvās enerģijas uzlikuma,» pareģe uzsver.

Pelēkie nesaudzē

Ļubova stāsta - maģiju datorprogrammu veidotājus sadzīvē dēvē par pelēkajiem, viņi ar lielu interesi apmeklē arī dažādus maģijas seminārus. Parasti tie ir gados jauni vīrieši, pašpārliecināti un diezgan agresīvi. Upurus, kā paši smejas, izraugās sportiskas intereses dēļ vai arī izpilda pasūtījumus. Viņi labi pārzina astroloģiju, tāpēc, piemēram, ja programma ir vērsta uz postīšanu vai kaitēšanu, tad to iedarbina sestdien, kas ir Saturna diena. Savukārt ceturtdiena, kas ir Jupitera aizgādībā, tiek veltīta mīlas, bet otrdiena, Mer- kura diena, - biznesa jeb lietišķās maģijas rituāliem.

«Pēterburgā dzīvo slavens astrologs Avesaloms Podvodnijs, sarakstījis daudz grāmatu, regulāri piedalās starptautiskos simpozijos, ar viņa viedokli rēķinās arī sabiedrībā plaši zināmi cilvēki. Pirms kāda laika viņš piedzīvoja baisu notikumu. Uz tikšanos ar slaveno astrologu ieradās grupa jaunu vīriešu, kā paši sevi pieteica - astroloģijas interesenti. Podvodnijs viņus laipni uzņēma savā dzīvoklī, apsēdināja pie galda. Sākās sarunas. Kādā brīdī astrologs ievēroja, ka divi ciemiņi izvelk no somas viņa fotogrāfiju un, cieši lūkodamies uz namatēvu, ap portretu sāk tīt tualetes papīru. Kā pats vēlāk stāstīja, piepeši jutis, ka viņam it kā tiek uzvilkta tā saucamā Hipokrata cepurīte, kas aizklāj muti un ausis, un aukliņas ap kaklu savelkas arvien ciešāk. Kā izrādījās, pelēkie bija saņēmuši uzdevumu no aprites izspiest Pāvelu Globu un vēl dažus ievērojamus astrologus, izveidojuši viņu fantomus un ar enerģētiskās vizualizācijas palīdzību centās noņemt no trases. Par laimi, Podvodnijs paguva iekliegties, un no blakus istabas atsteidzās viņa sieva. Puiši zibenīgi nozuda, bet astrologu izglāba ātrās palīdzības mediķi - viņam bija ievērojami paaugstinājies asinsspiediens, sākusies aizdusa. Mana paziņa numeroloģe Galina, kas šo notikumu man atstāstīja, sacīja: viss Pīters par to vēl ilgi vārījās. Informāciju internetā bija noplūdi- nājuši paši pelēkie. Tie bija uiesmāk- slinieki no Sočiem - vieni no Krievijā spēcīgākajiem datorspeciālistiem. Savukārt pats Podvodnijs vēlāk bija sacījis, ka viņu lielā mērā pasargājis tas, ka pelēkie nav zinājuši viņa īsto vārdu, tikai pseidonīmu. Es viņam piekrītu,» saka Ļubova. «Arī saviem klientiem iesaku baznīcā palūgt sev otru vārdu, ko citiem nevajadzētu atklāt.»

Neņemiet dāvinātu karoti!

«Datormaģija nereti ir daudz spēcīgāka par cilvēka veiktajiem maģiskajiem rituāliem. Piemēram, reiz pie manis pēc palīdzības vērsās laulātais pāris, kuru savstarpējās attiecības kādu iemeslu dēļ bija pārtrūkušas. Abi vēlējās visu vēlreiz sākt no jauna. Veicu īpašu rituālu attiecību harmonizēšanai, izmantojot divas kopā savītas vaska sveces un , skaitot speciālus vārdus. Tas laika un enerģijas ziņā bija ļoti ietilpīgs rituāls, jo jādara divpadsmit dienas pēc kārtas. Programmētājs, izmantojot datorgrafiku un priekšrocības, ko piedāvā elektrība, šādu uzdevumu paveic ātri un vienkārši. Pēc tam atliek tikai nospiest taustiņu - un sūtījums jau kādam iekrīt e-pastkastē. Diemžēl datormagi reti izmanto pozitīvas programmas, viņu mērķis parasti ir kaut ko izpostīt. Videoklipu montēšana notiek, ievērojot hronometrāžas maģiju un ietverot spēcīgus zombējošus elementus. Dažkārt starptautiskos simpozijos man ir gadījies ar vienu otru pelēko arī aprunāties, nedaudz uzzināt par viņu darba specifiku,» atklāj pareģe Ļubova un nopūšas: «Viņi ir diezgan atklāti un ciniski. Taču arī kristāla lodē es to redzu - sejas, programmas…»

Kā uzzināt, no kurienes nāk ļaunums? Ļubova saka: arī Taro kārtīs tas redzams. Pārsteidzoša ir viņas piebilde - Latvijā pēdējā laikā arvien plašāka kļūstot karošu un citu galda piederumu zagšana no sabiedriskās ēdināšanas iestādēm un to dāvināšana. Un nejau labu vēlot… «Tas tāpēc, ka metāls labi vada informāciju,» pareģe paskaidro. «Tā jau senos laikos darīja: vīramāte, kurai vedekla nebija pa prātam, viņai uzdāvināja, piemēram, dakšiņu un nažu komplektu, sakot - ģimenes relikvija. Patiesībā šie galda piederumi bija apvārdoti. Un jaunajā ģimenē strīdi un skandāli sākās, kā saka, uz līdzenas vietas. Kā gan citādi - viss, kas uzlādēts, darbojas!»

Kā atbrīvoties no datormaģijas? «Tāpat kā no sadzīves maģijas - ar vasku, melno vai balto sveci un, protams, spēcīgiem aizsardzības vārdiem,» viņa paskaidro. «Darbošanās noris alfa vibrācijā, un programmas sabrūk. Pats gan to nevar izdarīt, jāmeklē maģijas speciālists.»

Tomēr galvenais, Ļubova atkārto, - nevajag izaicināt likteni. «Savas personiskās dzīves pārlieka publis- košana pašam var nākt par ļaunu,» viņa uzsver. «Sargājiet sevi! Esiet piesardzīgāki un tālredzīgāki! Vēstiet par sevi sociālajos tīklos, ja vēlaties, bet dariet to lakoniski, neatveriet sirdi, lai tajā ielūkotos arī jūsu nedraugi un ļaundari. Starp citu, senos laikos cilvēki neplātījās ar saviem plāniem. Piemēram, stāstot par kādu ieceri, piemetināja - ja Dievs dos… Ticam tam vai ne, bet dažreiz tiešām šķiet, ka skaļi pateikto kādas lidojošas būtnes pārķer un neļauj realizēt. Zinot maģijas principus, nekāds brīnums tas nav. Ir pasaule un antipasaule, pozitīvais un negatīvais. Tāpēc saku: jābūt piesardzīgiem!»

Content

Einere Ļubova Lāsts caur internetu

Kaisle internetā

Kas bija noticis?

Eksperta stāsts

Uz cita nelaimes izstiepties

Pelēkie nesaudzē

Neņemiet dāvinātu karoti!